VEGA præsenterer  
**Den Pitchfork-roste indiepop-sanger White Hinterland til Ideal Bar med sine ærlige og tankevækkende sange***Amerikanske Casey Dienel, bedre kendt som White Hinterland, er klar til at følge op på sit anmelderroste album* Kairo *fra 2010. Efter fire års pause fra musikscenen er White Hinterland nu klar med albummet* Baby*, der udkommer den 1. april. I den forbindelse kan hun opleves i de smukke og intime rammer i Ideal Bar den 22. maj.***Et ærligt og personligt album**Indiepop-sangeren, [White Hinterland](http://whitehinterland.com), har på sit kommende album, *Baby*, valgt at vende tilbage til det dybt ærlige og personlige. Temaerne på albummet er universelle, men det er Dienels egen reaktion på livets udfordringer, der gør lyden og teksterne på albummet unik. Selv udtrykker sangerinden, at temaerne handler om styrke, beslutsomhed og det at høre til, hvilket for hende er angstfremkaldende.   
  
Dienels har med førstesinglen ”[Ring the Bell](http://www.youtube.com/watch?v=_VW5xIXdfgw)” løftet sløret for lyden på det kommende album, og det lover godt. Det er tydeligt at fornemme, hvordan sangerinden har eksperimenteret med sin vokal, og også klaveret er vendt tilbage – klaveret som er Dienels første kærlighed.   
  
**Store samarbejder med bl.a. Sean Carey**  
Det kommende album er produceret af Casey Dienel selv, og det er på trods af, at hun ingen erfaringer har med at producere musik. Alt er selvlært og indspillet i forældrenes kælder, hvilket giver albummet lidt mere kant end hendes forrige albumudgivelser.  
  
Det er ikke kun Casey Dienel, der optræder på det nye album. Hun har nemlig inviteret sine venner i studiet, og det er intet mindre end Sean Carey (Bon Iver, S. Carey), Neal Morgan (Bill Callahan, Joanna Newsom) og Cole Kamen-Green (Beyoncé). Tre samarbejder der lyder lovende.   
  
**Anmelderrost forgænger**Forventningerne til det kommende album er høje i og med, at Dienels forrige albumudgivelse blev taget godt imod af blandt andre Pitchfork og NME. [Pitchfork](http://pitchfork.com/reviews/albums/13982-kairos/) kvitterede med 7.5/10 og [NME](http://www.nme.com/reviews/white-hinterland--2/11129) med 8/10. Om albummet skrev Pitchfork blandt andet:  
  
”*The myriad of elements, from the dubstep-grade bass hits to looped vocals, beautifully comes together. Kairos represents a bold step for Dienel and White Hinterland, a re-imagining of the music-making process and an example of musical experimentation and evolution*.”  
  
Med overstående anmeldelse i bagagen er der lagt op til en intim og fortryllende aften i selskab med Casey Dienel aka. White Hinterland, når hun for første gang optræder i Ideal Bar med sine ærlige, personlige og tankevækkende sange.

**Fakta om koncerten med White Hinterland**  
Torsdag den 22. maj 2014 kl. 21.00

Ideal Bar, Enghavevej 40, 1674 København V  
100 kr. + gebyr   
Forsalg via VEGAs hjemmeside og BilletNET.  
Læs mere på <http://vega.dk/arrangementer/white-hinterland-13958.html>.   
  
*For yderligere oplysninger kontakt venligst*Sara Twete  
Kommunikationsmedarbejder, VEGA  
[st@vega.dk](mailto:st@vega.dk) - 2327 7688